BANJOLUČKA BISKUPIJA

REDOVNIČKI DAN U BIH NA TEMU "REDOVNICI I REDOVNICE U SLUŽBI POMIRENJA"
2017-09-09
Ovogodišnji Redovnički dan u Bosni i Hercegovini na temu “Redovnici i redovnice u službi pomirenja” održat će se u subotu, 9. rujna 2017. s početkom okupljanja u 9.30 sati u franjevačkom samostanu i župi sv. Ante Padovanskoga na Humcu.
Program će započeti u 10 sati uvodnom molitvom te pozdravom i dobrodošlicom predsjednika Konferencije viših redovničkih poglavara i poglavarica Bosne i Hercegovine i provincijala Hercegovačke franjevačke provincije, dr. fra Miljenka Šteke.
Na početku prigodnu riječ uputit će pomoćni biskup banjolučki mons. Marko Semren te gvardijan samostana fra Dario Dodig.
Redovnički skup moderirat će provincijska predstojnica Školskih sestara franjevki Provincije Svete obitelji s. Zdenka Kozina.
Prvo predavanje: “Redovnici i redovnice u službi pomirenja” (teološki vidik) održat će fra Mijo Džolan, član Franjevačke provincije Bosne Srebrene.
Drugo predavanje na istu temu (psihološki vidik) održat će doc. dr. sc. Arta Dodaj sa Studija psihologije Filozofskog fakulteta u Mostaru.
Slijedi rasprava, a zatim odmor. Bit će prigoda za sakrament pomirenja.
Euharistijsko slavlje s početkom u 12.15 sati predslavit će biskup Semren.
Nakon objeda slijedi u 15 sati razgledavanje franjevačke galerije i muzeja.
U 16 sati bit će upriličen prigodni kulturno rekreativni program.
Oko 17 sati je zatvaranje XX. redovničkog dana.
KVRPP BIH

SPOMEN SVETE MAJKE TEREZIJE
2017-09-05
U utorak, 5. rujna, spomen sv. Majke Terezije.
Sestre Misionarke Ljubavi slave tog dana svetkovinu te će u našoj katedrali u 18 sati svečanu misu predvoditi naš biskup Franjo.
U župnoj crkvi Pohoda BDM u tijeku je devetnica u čast sv. Majke Terezije: sv. misa je u 18 sati, a pola sata prije Gospina krunica i molitva za dotični dan devetnice.

SVETKOVINA VELIKE GOSPE U TRAPISTIMA
2017-08-15
Naša župa i ove godine će svečano proslaviti svoj patron svetkovinu Velike Gospe.
Kao i proteklih godina za sam patron pripremat ćemo se trodnevnicom. Svete mise kroz trodnevnicu su u subotu (12. kolovoza) u 18.oo sati, zatim u nedjelju (13. kolovoza) u 10.oo sati i u ponedjeljak (14. kolovoza) u 18.oo sati. Prije svetih misa bit će prigode za ispovijed.
Na patron župe i svetkovinu Velike Gospe (15. kolovoza) slavit ćemo dvije Svete Mise: rana u 8.oo sati i pučka u 10.30 sati kojom će predslaviti vlč. Žarko Vladislav Ošap.
Dobro došli!
Župa Marija Zvijezda

KOMEMORACIJA U KRNJEUŠI ZA UBIJENOG ŽUPNIKA BARIŠIĆA I 240 KATOLIKA I BLAGOSLOV KRIŽA
2017-08-12
U Krnjeuši kod Bos. Petrovca u subotu 12. kolovoza 2017. bit će održana komemoracija za ubijenog krnjeuškog župnika don Krešimira Barišića i preko 240 stradalih vjernika katolika iz te nekadašnje župe.
Sv. misu u povodu 76. obljetnice njihova stradanja predvodit će banjolučki biskup mons. Franjo Komarica u 11 sati na katoličkom groblju u Krnjeuši.
Tim povodom bit će blagoslovljen stari kameni križ, jedini očuvani vidljivi trag na tomu devastiranom groblju, koji će biti uzdignt i postavljen na novi betonski pijedestal. Inače, to groblje, smješteno uz regionalni put Vrtoče-Krnjeuša, nosi naziv „Križ“.
Od 2015. na groblju u Krnjeuši održavaju se komemoracije u spomen na stradalog župnika Barišića i njegove vjernike.
Proteklih dana groblje u Krnjeuši temeljito je iskrčila i očistila skupina mladih Talijana iz Trenta koji su 10 dana kao volonteri bili na radnom kampu u Drvaru.
Po izbijanju partizansko-četničkog ustanka u zapadnoj Bosni i istočnoj Lici na udaru ustanika se našla i župa Krnjeuša, između Bihaća i Bosanskog Petrovca. Pogrom u Krnjeuši dogodio se 9. i 10. kolovoza 1941. kada je zapaljena cijela župa koju je činilo dvadesetak sela i zaselaka, uključujući župnu crkvu i kuću. Točan broj ubijenih stanovnika Hrvata nikad se nije utvrđen. Istraživanjima se došlo do preliminarne brojke od 240 ubijenih nedužniih civilnih osoba hrvatske nacionalnosti, od toga 72 žene i 49 djece do 12 godina starosti. Brojka od 240 osoba – koja nije konačna – odnosi se na uži dio župe i ne obuhvaća predjele koji su najviše stradali: južni dio župe oko Kulen Vakufa i Vrtoča s pripadajućim selima. Također, brojka ne obuhvaća poginule domobrane.
Među ubijenima je i krnjeuški župnik don Krešimir Barišić, zajedno s trojicom mladih sjemeništaraca, pripravnika za svećeničko zvanje, koji su ubijeni i bačeni u goruću župnu ckrvu.
Župa Krnjeuša je u kolovozu 1941. u potpunosti je uništena tako da danas nema nikakva vidljiva traga njezina postojanja, osim devastiranog groblja “Križ” na kojem je vidljiv samo jedan nadgrobni spomenik.
Sličnu sudbinu posvemašnjeg uništenja tada su doživjele i katoličke župe u Bosanskom Petrovcu, Drvaru i Bos. Grahovu, te Borićevac, Srb, Donji Lapac i Udbina u susjednoj Lici.
Po svršetku II. svjetskog rata većini preživjelih stanovnika tih župa tadašnje komunističke vlasti nisu dopustile povratak na rodna ognjišta, a njihova imovina je u međuvremenu dobila nove vlasnike.
Župa Drvar

KOMEMORACIJA ZA DON JURJA GOSPODNETIĆA I UBIJENE HRVATE KATOLIKE GRAHOVA O 76. OBLJETNICI STRADANJA
2017-07-29
U povodu 76. obljetnice stradanja župnika u Bosanskom Grahovu don Jurja Gospodnetića zajedno s preko 200 grahovskih Hrvata katolika, pomoćni banjolučki biskup mons. Marko Semren predvodit će svetu misu u župnoj crkvi sv. Ilije proroka u Bosanskom Grahovu, u subotu 29. srpnja 2017., s početkom u 11 sati.
Juraj Gospodnetić je kao župnik Bosanskog Grahova od četnika mučen i ubijen po izbijanju partizansko-četničkog ustanka u zapadnoj Bosni 27. srpnja 1941. Za grob mu se ni danas ne zna. Sa župnikom don Jurjem tih je dana ubijeno preko 200 žena, djece i muškaraca Hrvata, župljana Bosanskog Grahova u selima Obljaj, Korita, Luke, Ugarci, Crni Lug i dr.
Najstrašniji zločin četnici su počinili nad obitelji Barać, ubivši majku Anicu s njezinih devetoro malodobne djece.
Od prijeratnih oko 1000 vjernika župe Bos. Grahovo, kraj II. svjetskog rata dočekalo ih je na ognjištima samo nekoliko desetaka. Zemlja i imovina grahovskih Hrvata je uglavnom oteta i nacionalizirana te podijeljena novim vlasnicima.
Župa Grahovo

DAN MUČENIKA BANJOLUČKE BISKUPIJE U DRVARU
2017-07-27
U Drvaru će se u četvrtak 27. srpnja 2017. po 16. put održati „Dan molitvenog sjećanja na mučenike i žrtve Banjolučke biskupije“ kojim će se komemorirati sve mučenike i žrtve ratova i totalitarizama XX. st. s područja Banjolučke biskupije.
Ovaj spome-dan uveden je 2001. i nosio je naziv „Dan drvarskih mučenika“ – u spomen na drvarskog župnika Waldemara Maksimilijana Nestora koji je 27. srpnja 1941. mučki ubijen zajedno sa skupinom svojih vjernika koji su se vraćali s hodočašća iz Knina – a od 2008., odredbom banjolučkog biskupa Franje Komarice, komemoracija mijenja ime u „Dan molitvenog sjećanja na mučenike i žrtve Banjolučke biskupije“.
Molitveni skup u Drvaru održat će se u župnoj crkvi sv. Josipa, a započinje u 10 sati pobožnošću tzv. „križnog puta mučenika“. U 11 sati svečanu svetu misu predvodit će banjolučki biskup mons. Franjo Komarica u zajedništvu sa svećenicima. Nakon svete mise bit će polaganje vijenaca pred spomen-križem poginulih hrvatskih branitelja.
Potom će svi imati priliku poslušati polsatnu emisiju emitiranu na Hrvatskom radiju, koju je novinar Zdravko Fuček zimus snimio o ubijenom drvarskom župniku Nestoru i drvarskim hodočasnicima, na mjestu zločina u Trubaru i kod jame Golubnjače.
Podsjetimo, 27. srpnja 1941. u mjestu Trubar kod Drvara četničko-partizanski ustanici izveli su iz vlaka u mjestu Trubar kod Drvara drvarskoga župnika Waldemara Maksimilijana Nestora sa skupinom vjernika koji su se vraćali s hodočašća sv. Ani u Kosovu kraj Knina, pobili ih i bacili u jamu Golubnjaču. Taj dan napadnut je i drugi vlak s civilima koji su se vraćali u Drvar s hodočašća sv. Ani na Oštrelju. Do kraja rata iz Drvara su protjerani ili pobijeni gotovo svi Hrvati katolici, a katolička crkva u Drvaru srušena je i uklonjena 1949.
Istog dana kad je izvršen zločin nad drvarskim župnikom i katolicima, ustanici su i u susjednoj Lici izvršili zločine nad hrvatskim civilima na području Srba, Boričevca i Donjeg Lapca, a nedugo zatim i nad muslimanskim civilima u Kulen Vakufu.
U sljedećih 10-ak dana isti scenarij ponovio se u Bos. Grahovu i Krnjeuši. Najprije je početkom kolovoza zvjerski ubijen grahovski župnik don Juraj Gospodnetić s više od 200 grahovskih katolika, a potom u Krnjeuši kod Bosanskog Petrovca i župnik Krešimir Barišić zajedno s više od 250 svojih vjernika.
Nakon svih tih zločina, Katolička Crkva i hrvatski narod bili su praktički iskorijenjeni sa širokog područja zapadne Bosne i istočne Like, od Ključa do Knina, i od Livna do Bihaća. U bivšoj Jugoslaviji taj se dan 27. srpnja slavio kao Dan ustanka naroda Hrvatske i BiH, a i u modernoj Hrvatskoj i BiH još uvijek neke skupine i pojedinci toga dana u Srbu i Drvaru obilježavaju ustanak.
U pozivu na ovaj molitveni skup stoje sljedeće riječi: „ Molitveno sjećanje nije niti smije biti pozivanje na mržnju ili na osvetu, nego molitva za pokoj duša tih žrtava i čuvanje spomena na njihov život i smrt. Kao kršćani i za počinitelje zla molimo Božje smilovanje i obraćenje. Ujedno želimo i molimo da se ubrza dan kada ćemo barem neke od tih žrtava, koji su pravi kršćanski mučenici, ubijeni iz mržnje na vjeru, vidjeti na svojim oltarima kao – od Crkve službeno proglašene – uzore ljubavi prema Bogu i bližnjemu, koji su za te ideale žrtvovali svoj vlastiti život.“
Župa Drvar

PREDSTAVLJANJE KNJIGE BRIŠEVAČKI MUČENICI
2017-07-24 - 2017-07-25
Europska akademija Banjalučke biskupije i Udruga „Briševo – Dom“ organiziraju predstavljanje knjige
BRIŠEVAČKI MUČENICI
povodom 25. obljetnice masakra nad Hrvatima katolicima sela Briševa
25. srpnja 1992. – 25. srpnja 2017.
O knjizi će govoriti i javnosti je predstaviti:

Franjo Komarica, biskup Banjolučki
Miljenko Aničić, direktor Europske akademije
Akademik dr. Zlatko Kramarić, generalni konzul GK RH u Banjoj Luci
Srđan Šušnica, kulturolog – recenzent knjige
Frano Piplović, voditelj studije Europska akademija, autor, priređivač i urednik
Ivo Atlija, suautor i član Udruge „Briševo – Dom“

Predstavljanje će se održati:
– u ponedjeljak, 24. srpnja 2017. s početkom u 19.oo sati u dvorani Europske akademije Banjolučke biskupije, ul. Kralja Petra I. Karađorđevića 80., Banja Luka;
– u utorak, 25. srpnja 2017. nakon sv. Mise, koja počinje u 11.oo sati, i u spomen crkvi na Briševu.
Veselimo se Vašem dolasku!

KONCERT DUHOVNOG BENDA „EMANUEL“ U BOS. GRAHOVU
2017-07-22
U sklopu kulturno-vjerske manifestacije „Dani sv. Ilije“, u Bos. Grahovu će u subotu 22. srpnja s početkom u 20.30 sati koncert održati jedan od najpopularnijih duhovnih sastava „Emanuel“ iz Velike Gorice kod Zagreba.
Koncert će se održati na otvorenom u dvorištu župne crkve sv. Ilije proroka u Obljaju, a zamišljen je kao večer duhovne glazbe i slavljenja Boga.
Grupa EMANUEL je jedan od najpopularnijih bandova i dobro poznata grupa onima koji prate scenu kršćanske glazbe u Hrvatskoj. Gosti su mnogih festivala, susreta mladih, duhovnih obnova i često prisutni u programu televizija i radio postaja.
Krajem 2006. godine sastav je objavio prvi autorski album. ON MOJ JE BOG sadrži trinaest uspješnica koje su obilježile dotadašnji rad grupe. Radi se o uglavnom autorskim pjesmama i nekoliko svjetski poznatih hitova. Na albumu je radila vrhunska glazbena ekipa, a ostvarene su i glazbene suradnje s jednim od najpoznatijih svjetskih gitarista Tommy Emmanuelom, Massimom Savićem, poznatom američkom pjevačicom Mayom Azucenom i “pionirom” popularne duhovne scene u Hrvatskoj Ljubom Vukovićem.
Nakon prvog albuma usljedili su vrlo zapaženi koncerti diljem zemlje, a posebno ističu nastupe na kojima su pozornicu djelili sa planetarno popularnim izvođačima; Kutless, London community gospel choir, Sarah Kelly, Fireflight, Hillsong London…
Novi iskorak Emanuel čini potkraj 2014. kada potpisuje ugovor s najvećom hrvatskom izdavačkom kućom Croatia Records, nakon kojeg sastav bilježi veliki napredak u ispunjavanju medijskog prostora.
Krajem 2016. godine objavljaju i svoj peti album. SVAKE SLAVE DOSTOJAN je studijski “worship” album koji donosi vrlo “živu” atmosferu, pruža istinski doživljaj i prisutnost Božjeg Duha. Sadrži dvanaest vrhunskih obrada i nekoliko novijih Emanuelovih autorskih pjesama.
Na ovom albumu bend postiže željeni worship zvuk, a zahvaljujući jakom produkcijskom timu probija dosadašnje granice domaće duhovne glazbe. U prvom tjednu nakon objave ovaj je album bio najprodavaniji nosač zvuka u Republici Hrvatskoj prema izvještaju Hrvatske Diskografske Udruge.
Sastav trenutno broji devet članova u koncertnoj postavi, te još skoro toliko članova koji sudjeluju izvedbama na programima unutar župne zajednice. Emanuel želi na suvremeni način približiti Boga Biblije generaciji kojoj su poslani.
(Župa Grahovo)

KULTURNO - VJERSKA MANIFESTACIJA „DANI SV. ILIJE“ 2017.
2017-07-20 - 2017-07-23
Bos. Grahovo, 20.-23. srpnja 2017.
I ove će se godine u Bos. Grahovu od 20. do 23. srpnja održati kulturno-vjerska manifestacija „Dani sv. Ilije“ kao bliža priprava za blagdan sv. Ilije proroka, zaštitinika župe Bos. Grahovo.
Organizatori manifestacije, koja će se ove godine održati pod pokroviteljstvom predsjedateljice Zastupničkok doma PS BIH Borjane Krišto, su Udruga za očuvanje kulturne i povijesne baštine „Don Juraj Gospodnetić“ Bos. Grahovo, Udruga za očuvanje povijesne i kulturne baštine Hrvata Bosanskog Grahova „Dinara-Ponare“ Zagreb i Župa sv. Ilije proroka Bos. Grahovo.
PROGRAM PROSLAVE
20. 7. 2017. – ČETVRTAK
15:00 sati SVETA MISA (1. dan trodnevnice) (župna crkva sv.Ilije proroka u Obljaju)
16:00 sati XVI. POZIVNI MALONOGOMETNI TURNIR „SVETI ILIJA“ (igralište O.Š. “Grahovo“)
21. 7. 2017. – PETAK
18:00 sati SVETA MISA (2. dan trodnevnice) (kapela sv. Jeronima Korita)
18:45 sati MOLITVA PRED SPOMEN PLOČOM ZA POK. MANDU I MATU VULIĆA (obiteljska kuća Vulić – Korita)
19:00 sati OBILAZAK GRADILIŠTA HKC “KORITA“
20:00 sati VI. PJESNIČKO SIJELO U ČAST DON JURJA GOSPODNETIĆA (Vidikovac – Korita)
22. 7. 2017. – SUBOTA
11:00 sati MEĐUNARODNI PLJOČKARSKI TURNIR „OBLJAJ 2017“ B.GRAHOVO (dvorište župne crkve sv.Ilije proroka u Obljaju)
19:00 sati SVETA MISA (3. dan trodnevnice) (župna crkva sv. Ilije u Obljaju)
20:30 sati KONCERT – DUHOVNI BEND „EMANUEL“ – ZAGREB (dvorište župne crkve sv.Ilije proroka u Obljaju)
23. 7. 2017. – NEDJELJA
11:00 sati VANJSKA POSLAVA SV. ILIJE PROROKA, PATRONA ŽUPE BOS. GRAHOVO (Sveta misa u župnoj crkvi sv. Ilije proroka)
12:30 sati PRIGODNI KULTURNO- UMJETNIČKI PROGRAM
13:30 sati OBJED ZA SVE PRISUTNE
14:00 sati SPORTSKI PROGAM – TRADICIJSKI SPORTOVI (POTEZANJE KONOPA, BACANJE KAMENA S RAMENA, PLJOČKANJE, SKOK U DALJ, SKAKAKANJE U VREĆAMA)

PROSLAVA SV. JOAKIMA I SV. ANE 2017. U ŽUPI LIŠTANI, SUZAŠTITNIKE ŽUPE
2017-07-20 - 2017-07-23
Župa sv. Josipa – Lištani, svečano slavi svete roditelje Blažene Djevice Marije, svetoga Joakima i sv. Anu, suzaštitnike župe.
I ove godine pripremit ćemo se za proslavu sv. Ane trodnevnicom, koja počinje u četvrtak, 20. srpnja. Trodnevnice započinju u 17:30 molitvom sv. Krunice i sv. Misom u 18 sati. Prije sv. Misa prigoda je za sv. Ispovijed.
Treći dan trodnevnice, u subotu, 22. srpnja sv. Misa je u Donjim Rujanima pred crkvom svetog Jure, gdje je Spomen obilježje palim braniteljima u Domovinskom ratu. Sv. Misu predvodi mons. dr. Jure Bogdan, vojni biskup u Republici Hrvatskoj, s početkom u 18:30 sati.
Na dan svečane proslave sv. Ane – u nedjelju, 23. srpnja sv. Misu u 11 sati, predvodi također mons. dr. Jure Bogdan, vojni biskup u Republici Hrvatskoj. Večernju sv. Misu i blagoslov obitelji s djecom s početkom u 18 sati predvodi naš banjolučki biskup mons. dr. Franjo Komarica.
Sv. Joakime i Ana, molite za nas!
Dobro došli!

OTVORENJE CENTRA ZA BOLJE DRUŠTVO GLAMOČ
2017-07-17
U ponedjeljak, 17. srpnja 2017. s početkom u 12 sati bit će upriličeno otvorenje Centra za bolje društvo Glamoč (Ul. Nikole Bojinovića 19) koji je uspostavljen u okviru projekta „Poštujmo žene iz ruralnih područja“ kojeg financira Europska unija, a provodi Caritas biskupije Banja Luka u suradnji s Caritasom Austrije.
Na otvorenju Centra prisutnima će se obratiti:
– Predstavnik Delegacije Europske unije u Sarajevu
– Dr. Miljenko Aničić, direktor Caritasa biskupije Banja Luka
– Grad Glamoč / Religijske vođe
Projekt „Poštujmo žene iz ruralnih područja“ financira Europska unija kroz Europski instrument za demokraciju i ljudska prava (EIDHR 2014-2020) za Bosnu i Hercegovinu u iznosu od 330.000 EUR. Projekt implementira Caritas biskupije Banja Luka u partnerstvu s Caritasom Austrije i traje 36 mjeseci.
Za više informacija, može se kontaktirati Mara Stipić Bagarić, tel: 051 312 149 ili e-mail: caritas@inecco.net.

PROSLAVA SV. ILIJE U PRIJEČANIMA
2017-07-16
U nedjelju 16. srpnja ove godine slavit ćemo sv. Iliju na groblju u Priječanima. Sv. Misu kojoj presjeda i propovijeda naš kardinal, uzoriti Vinko slavit ćemo s početkom u 11.oo sati.
Dobro došli!

SVETKOVINA SV. BONAVENTURE, ZAŠTITNIKA BISKUPIJE
2017-07-15
U subotu, 15. srpnja, svetkovina sv. Bonaventure, zaštitnika naše biskupije i ove katedrale. U katedrali će biti svečana sv. misa u 10.00 sati.
Za svetkovinu sv. Bonaventure pripravljat ćemo se trodnevnicom: u srijedu (12. srpnja), četvrtak i petak. Prije sv. misā u 18 sati bit će prigoda za svetu ispovijed.
Pozivam one koji mogu pomoći ukrašavanju katedrale za svetkovinu sv. Bone, da svoj prilog daruju uključivo do četvrtka, neka to učine u sakristiji nakon mise ili na porti Ordinarijata.

TISKOVNA KONFERENCIJA NA KRAJU 70. REDOVITOG ZASJEDANJA BISKUPSKE KONFERENCIJE BIH
2017-07-14
Na kraju 70. redovitog zasjedanja Biskupske konferencije Bosne i Hercegovine bit će upriličena tiskovna konferencija koja će se održati u prostorijama Biskupskog ordinarijata u Banjoj Luci (ulica Kralja Petra I. 80) u petak, 14. srpnja 2017. s početkom u 12 sati.
Na konferenciji će o zasjedanju govoriti predsjednik BK BiH kardinal Vinko Puljić, nadbiskup metropolit vrhbosanski i biskup domaćin mons. Franjo Komarica.
Sve potrebne informacije mogu se dobiti u Tajništvu Biskupske konferencije BiH na tel. (00387) 033 66 68 67 odnosno u Biskupskom ordinarijatu u Banjoj Luci (051 305 984).

70. REDOVITO ZASJEDANJE BISKUPSKE KONFERENCIJE BIH
2017-07-13 - 2017-07-14
U zgradi Biskupskog ordinarijata u Banjoj Luci (ulica Kralja Petra I. 80), 13. i 14. srpnja 2017. s početkom u 10 sati održat će se 70. redovito zasjedanje Biskupske konferencije Bosne i Hercegovine pod predsjedanjem nadbiskupa metropolita vrhbosanskog kardinala Vinka Puljića, predsjednika BK BiH.

Članovima Biskupske konferencije Bosne i Hercegovine na zasjedanju pridružit će se delegati: Hrvatske i Slovenske biskupske konferencije te Međunarodne biskupske konferencije sv. Ćirila i Metoda koja obuhvaća Srbiju, Crnu Goru, Makedoniju i Kosovo. Na početku zasjedanja s biskupima će se susresti apostolski nuncij u Bosni i Hercegovini mons. Luigi Pezzuto.
Biskupi će raspravljati o raznim temama, a jedna od njih bit će i djelovanje Caritasa Bosne i Hercegovine.
Konferencija za novinstvo bit će upriličena u petak, 14. srpnja u 12 sati u prostorijama Biskupskog ordinarijata u Banjoj Luci.
Na blagdan sv. Bonaventure, nebeskog zaštitnika banjolučke katedrale i biskupije, 15. srpnja u 10 sati biskupi će slaviti svečanu Euharistiju. Euharistijsko slavlje predvodit će i prigodnu propovijed uputiti kardinal Puljić.
Više informacija na telefon: (00387) 033 66 68 67 ili 051 305 984. (kta)

GODIŠNJICA UBOJSTVA SVEĆENIKA ANTE DUJLOVIĆA
2017-07-11
U utorak, 11. srpnja, navršit će se 74. godine od ubojstva svećenika Ante Dujlovića. Rođen je u Ivanjskoj, a bio je župnik u nekadašnjoj župi Gumjeri, koja se nalazi na desnoj obali Vrbasa nizvodno od Klašnica. U Poljskoj je već okončan biskupijski postupak za proglašenje blaženim.

SVETKOVINA PREDRAGOCJENE KRVI KRISTOVE
2017-07-01
Sestre Klanjateljice Krvi Kristove slavit će u subotu, 1. srpnja, svetkovinu Predragocjene Krvi Kristove.
U svojoj kapeli u Budžaku (ul. Ilije Garašanina 12) u srijedu, četvrtak i petak imat će trodnevnicu: u 17.30 moljenje krunice, potom sveta misa.
U subotu, 1. srpnja, svečanu će svetu misu u 11 sati predvoditi i propovijedati mons. dr. Anto Orlovac.
Sestre pozivaju vjernike na sudjelovanje, a posebno članove molitvene zajednice.

KULTURNO-VJERSKI DANI NAŠA GORICA
2017-06-29
U povodu zaštitnika crkve i samostana svetih apostola Petra i Pavla Franjevački samostan na Gorici u Livnu i Franjevački muzej i galerija Gorica – Livno organizira od 26. do 29. lipnja 2017. manifestaciju Kulturno-vjerski dani Naša Gorica.
Program ove manifestacije koja se održava već osmi put zaredom započinje u ponedjeljak, 26. lipnja kada je svečanost otvorenja 1. međunarodnog trijenala grafike u Livnu o kojoj će govoriti ravnateljica FMGG Livno Dražena Džeko i kustosica Željka Markov te gosp. Božo Biškupić, idejni začetnik ove likovne manifestacije na kojoj sudjeluje 109 eminentnih grafičara iz 33 zemlje s 216 grafika, a u glazbenom dijelu programa nastupit će mladi i talentirani glazbenik na gitari Ivan Šušnjar;
U utorak, 27. lipnja bit će predstavljena knjiga Komunizam i čovjek – odnos vlasti i pojedinca u Hrvatskoj (1958.-1972.) autora dr. Josipa Mihaljevića, Livnjaka, a o knjizi će govoriti: dr. Jasna Turkalj, ravnateljica Hrvatskog instituta za povijest te povjesničari dr. Zlatko Hasanbegović i dr. Vladimir Geiger; u glazbenom dijelu programa nastupit će Renata i Ivan Karša iz Osijeka.
U srijedu, 28. lipnja održat će se koncert klape Krunik iz Kučina, a fra Marijan Karaula imat će predavanje o fra Anđelu Ćuriću, bivšem provincijalu Bosne Srebrene i višegodišnjem gvardijanu na Gorici.
Svih ovih dana slavit će se Mise u samostanskoj crkvi na Gorici s početkom u 18 sati, a na svetkovinu 29. lipnja, Svetu misa u 10.30 sati predvodit će ih fra Miro Jelečević, profesor na Franjevačkoj teologiji u Sarajevu.

PRVI MEĐUNARODNI TRIJENALE GRAFIKE LIVNO
2017-06-26
Franjevački muzej i galerija Gorica Livno organizira 1. Međunarodni trijenale grafike Livno na kojem predstavlja recentna umjetnička djela 109 eminentnih grafičara iz 33 zemlje svijeta.
Uz trijenale ide i prateća izložba doajena bosanskohercegovačke grafike Dževada Hoze.
Trijenale će biti otvoreno od 26. lipnja do 1. listopada 2017., a otvorenje je 26. lipnja 2017. u 19.30 sati.

KATOLIČKI TJEDNIK POKREĆE PORTAL POD NAZIVOM NEDJELJA.BA
2017-06-26
U ponedjeljak, 26. lipnja, u 15 sati s radom počinje novi portal Katoličkog tjednika – www.nedjelja.ba.
Portal će u prostorijama Medijskoga centra Vrhbosanske nadbiskupije (MCVN) – Pruščakova 13, Sarajevo – svečano online pustiti nadbiskup metropolit vrhbosanski kardinal Vinko Puljić, u nazočnosti djelatnika i uredničkog vijeća Katoličkog tjednika.
Nazočnima će se najprije pozdravnim riječima obratiti direktor MCVN-a vlč. Miroslav Ćavar, a potom će glavni urednik Katoličkog tjednika mr. vlč. Josip Vajdner predstaviti ideju i realizaciju portala koji nosi naziv Nedjelja pod kojim je ovaj tjednik pokrenut 1922. Svečanost će prigodnim riječima i molitvom, uz puštanje portala online, zaključiti kardinal Puljić.
Nova internetska platforma koju Katolički tjednik pokreće o 15. obljetnici svoga obnovljenoga rada i 95. godini prvotnoga pokretanja, predstavlja iskorak koji ovaj medij želi učiniti na polju digitalnih tehnologija s ciljem obogaćenja javnoga prostora katoličkim sadržajem. Također, dio portala koji je na engleskom jeziku ide za tim da širem, međunarodnom auditoriju predstavi život i djelovanje Katoličke Crkve u BiH.
Inače, dio video-produkcije Katoličkog tjednika kao sastavnica budućega portala, već se može pratiti i na Facebook stranici pod nazivom Nedjelja te da Youtube kanalu istoga imena.
KT

KATOLIČKI TJEDNIK LAUNCHES A WEB PORTAL NAMED NEDJELJA.BA
2017-06-26
On Monday, June 26th, at 3 PM, a new portal of Katolički tjednik, www.nedjelja.ba, becomes active.
The web portal will be released ceremoniously online in the presence of the staff and editorial board of the Katolički tjednik, by the Vrhbosna Archbishop Vinko card. Puljić in the premises of the Media Center of Vrhbosna Archdiocese (MCVN) – on address Pruščakova 13, Sarajevo.
The MCVN Director rev. Miroslav Ćavar, will firstly address and greet the present, and then Editor-in-Chief of Katolički tjednik, ma. rev. Josip Vajdner will present the idea and the realization of the portal that is named Nedjelja, the same name that this weekly newspaper was launched under in 1922. The ceremony will be concluded, with appropriate words and prayers, and then the release of the portal online, by Archbishop Vinko.
The new Internet platform launched by Katolički tjednik on the 15th anniversary of its renewed work and the 95th year of its initial launch is a step that this media wants to make in the field of digital technologies with the aim of enriching the public space with Catholic content. Also, part of the portal that is in English will present to the wider, international auditorium, the life and activity of the Catholic Church in Bosnia and Herzegovina.
In addition, part of the video production of Katolički tjednik, which will be as a component of the future web portal can already be followed and seen on a Facebook page called Nedjelja and Youtube channel of the same name.
KT

SVETKOVINA SV. IVANA KRSTITELJA
2017-06-24
U subotu, 24. lipnja 2017. godine je svetkovina sv. Ivana Krstitelja. Kao i dosadašnjih godina, za tu svetkovinu ćemo se duhovno pripremati kroz trodnevnicu u srijedu (21. lipnja), u četvrtak (22. lipnja) i u petak (23. lipnja) s misama u 18.oo sati.
Na svetkovinu sv. Ivana Krstitelja, svečana (pučka) sveta Misa je u 10.30 sati koju će predvoditi vlč. Pero Ivan Grgić, kancelar u Biskupskom ordinarijatu Banja Luka. Pored pučke svete Mise slavit ćemo i jutarnju svetu Misu u 8.oo sati, te večernja svetu Misu u 18.oo sati.

PROSLAVA PATRONA ŽUPE PETRIĆEVAC
2017-06-13
Raspored sv. Misa na Petrićevcu
Subota, 10.06.2017. u 18:00 sati – fra Domagoj Šimić
Nedjelja, 11.06.2017. u 18:00 sati – fra Ivo Orlovac
Ponedjeljak, 12.06.2017. u 18:00 sati – fra Dominko Batinić
Utorak, 13.06.2017. SVETI ANTO
7:30 sati – fra Domagoj Šimić
9:00 sati – fra Ivica Matić
10:30 sati – fra Ivica Matić
18:00 sati – fra Ivica Radić

TRIBINA HKDPD-A - MISLAV JEŽIĆ: SVEUČILIŠTE U ZAGREBU
2017-06-08
Srdačno Vas pozivljemo na tribinu HKDPD-a u četvrtak, 8. lipnja 2017. u 20 sati, u Zagrebu, Palmotićeva 31 (dvorišna zgrada).
Na tribini će održati predavanje akademik Mislav Ježić, o temi:
Sveučilište u Zagrebu – neki aktualni problemi i perspektive

BLAGDAN POHODA BDM, PATRON ŽUPE BANJA LUKA
2017-05-31
U srijedu, 31. svibnja, blagdan Pohoda Blažene Djevice Marije, župe Banja Luka. Svečanu misu u župnoj crkvi u 10.30. predvodit će župnik iz Kruševa kod Mostara don Ljubo Planinić.
Danas, te u ponedjeljak i utorak bit će u župnoj crkvi trodnevnica s početkom u 18.oo sati.
U utorak je cjelodnevno klanjanje (vidi župne oglase). – U katedrali ćemo u srijedu s večernjom misom završiti svibanjsku pobožnost.

POHOD PODPREDSJEDNIKA NJEMAČKOG SAVEZNOG PARLAMENTA
2017-05-25
Službeni pohod podpredsjednika njemačkog Saveznog parlamenta – Bundestaga g. Johannesa Singhammera Banjolučkoj biskupiji.
Na poziv banjolučkog biskupa dr. Franje Komarice doći će u četvrtak, 25. 5. 2017., u službeni pohod Banjolučkoj biskupiji dopredsjednik Saveznog parlamenta – Bundestaga Johannes Singhammer.
Predviđeno je da u središtu biskupije – u Biskupskom Ordinarijatu boravi između 13 sati i 14.30 sati.
Na kraju njegova pohoda predviđena je izjava za javnost te mogućnost fotografiranja.

TRIBINI HKDPD: JE LI VJERA NUŽNA ZA MORALNO PONAŠANJE?
2017-05-18
Hrvatsko katoličko društvo prosvjetnih djelatnika
pozivlje Vas na predavanje
Prof. dr. Jasna Ćurković Nimac
Je li vjera nužna za moralno ponašanje?

koje će se održati u četvrtak 18. svibnja 2017. u 20 sati u Zagrebu, u Palmotićevoj 31 (dvorišna zgrada), u okviru redovite mjesečne tribine Društva.

GODIŠNJICA SMRTI BISKUPA ALFREDA PICHLERA
2017-05-17
U srijedu, 17. travnja, je 25. godišnjica smrti biskupa Alfreda Pichlera, posljednjeg pokojnog biskupa naše biskupije. Sjetit ćemo ga se u svojim molitvama.

GODIŠNJICA STRADANJA VLČ. FILIPA I S. CECILIJE
2017-05-12
U petak, 12. svibnja, je spomen sv. Leopolda Bogdana Mandića. U katedrali će misa biti u 18.00 sati.
Tog je dana i godišnjica stradanja presnačkog župnika Filipa i s. Cecilije. Pomoćni će biskup će Marko tim povodom u 10 sati slaviti misu u Presnačama.

SPOMEN BLAŽENOG IVANA MERZA
2017-05-10
U srijedu, 10. svibnja, spomen bl. Ivana Merza. Svečanu misu u 10.00 sati predvodit će naš biskup Franjo.
Večernja će misa biti u 18.00 sati.
